CELEX: C2005/296/56
Language: el
Date: 2005-11-26 00:00:00
Title: Υπόθεση T-330/05: Προσφυγή ασκηθείσα στις  2. Σεπτεμβρίου 2005  — Aqua-Terra Bioprodukt κατά ΓΕΕΑ

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/26
            
         Προσφυγή ασκηθείσα στις 2. Σεπτεμβρίου 2005 — Aqua-Terra Bioprodukt κατά ΓΕΕΑ
   (Υπόθεση T-330/05)
   (2005/C 296/56)
   Γλώσσα διαδικασίας: η γερμανική
   Διάδικοι
   
      Προσφεύγουσα: Aqua-Terra Bioprodukt GmbH (Griesheim, Γερμανία) (εκπρόσωπος: P. A. Müller, Rechtsanwalt)
   
      Καθού: Γραφείο Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα)
   
      Αντίδικος στη διαδικασία ενώπιον του τμήματος προσφυγών: De Ceuster Meststoffen N.V. (Sint-Katelijne-Waver, Βέλγιο)
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της εσωτερικής αγοράς στην υπόθεση R0984/2004-1, της 1.7.2005·
            
         
               —
            
            
               επικουρικώς να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της εσωτερικής αγοράς στην υπόθεση R0984/2004-1, της 1.7.2005, καθόσον αφορά «βιολογικά παρασκευάσματα για τη βελτίωση, την εξυγίανση, την επανακαλλιέργεια εδαφών λημμάτων ή για χρήση σε εγκαταστάσεις βιολογικού καθαρισμού» (στην αγγλική διατύπωση: «biological substances, namely preparations for conditioning, reconstructing and recultivating sewage or for use in sewage treatment plants»).
            
         Λόγοι και κύρια επιχειρήματα
   
      Αιτούσα την καταχώριση του κοινοτικού σήματος: η προσφεύγουσα
   
      Κοινοτικό σήμα του οποίου ζητείται η καταχώριση: Το εικονιστικό σήμα «aqua terra» για εμπορεύματα των κλάσεων 1 και 3 — Αίτηση καταχωρίσεως υπ' αριθ. 1 480 243
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: De Ceuster Meststoffen N.V.
   
      Αντιταχθέν σήμα ή σημείο: Το εθνικό λεκτικό σήμα «AQUATERRA» για εμπορεύματα των κλάσεων 1, 5 και 31
   
      Απόφαση του τμήματος ανακοπών: Αποδοχή της ανακοπής όσον αφορά τα εμπορεύματα της κλάσεως 1 και απόρριψη της αιτήσεως καταχωρίσεως για όλα τα εμπορεύματα της κλάσεως 1
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι ακυρώσεως: Η προσβαλλόμενη απόφαση αντιβαίνει στο άρθρο 8, παράγραφος 1, στοιχείο β', του κανονισμού 40/94 του Συμβουλίου, λόγω πεπλανημένης εκτιμήσεως του κινδύνου συγχύσεως των συγκεκριμένων σημάτων. Δεν έγινε η απαιτούμενη εξέταση των επί μέρους σημάτων και της μεταξύ τους ομοιότητας, αντ' αυτού δε έγινε μια γενικού χαρακτήρα αξιολόγηση.